**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo TURTO PERDAVIMO PAGAL PANAUDOS SUTARTis**

2017 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 12, 13, 14, 16, 18 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 3, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (2017 m. liepos 27 d. sprendimo Nr. B1-135 redakcija) 4.2, 4.3, 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2017 m. rugsėjo 19 d. įsakymą Nr. B6-759 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms įgyvendinti“, Molėtų krašto žmonių su negalia sąjungos 2017 m rugpjūčio 30 d. prašymą, sutrikusio intelekto žmonių globos bendrijos „Molėtų Viltis“ 2017 m. rugpjūčio 30 d. prašymą, VšĮ Molėtų r. pirminės sveikatos priežiūros centro 2017 m. rugsėjo 7 d. raštą Nr. S-425 „Dėl patalpų panaudos“ ir visuomeninės organizacijos Mindūnų bendruomenės centro 2017 m. birželio 21 d. prašymą:

Molėtų rajono savivaldybės taryba n u s p r e n d ž i a perduoti pagal panaudos sutartis:

* 1. Molėtų krašto žmonių su negalia sąjungai, kodas 267602980, pagal panaudos sutartį 10 (dešimčiai) metų laikinai neatlygintinai naudoti, vykdant įstatuose nurodytą veiklą, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 18,56 kv. m patalpą (plane pažymėta 1-14), 4,55 kv. m. bendro naudojimo patalpas (plane pažymėta 1-2, 1-12; bendrojo naudojimo patalpų plotas 21,38 kv. m), parduotuvės pastate (registro Nr. 90/20537, unikalus Nr. 6294-8000-5017), esančiame Molėtų r. sav., Molėtų m., Vilniaus g. 48. Patalpų įsigijimo vertė – 437,46 Eur, likutinė vertė 2017 m. rugsėjo 1 d. – 358,39 Eur.
  2. Sutrikusio intelekto žmonių globos bendrijai „Molėtų Viltis“, kodas 191685935, pagal panaudos sutartį 10 (dešimčiai) metų laikinai neatlygintinai naudoti, vykdant įstatuose nurodytą veiklą, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 19,72 kv. m patalpą (plane pažymėta 1-16), 4,55 kv. m. bendro naudojimo patalpas (plane pažymėta 1-2, 1-12; bendrojo naudojimo patalpų plotas 21,38 kv. m), parduotuvės pastate (registro Nr. 90/20537, unikalus Nr. 6294-8000-5017), esančiame Molėtų r. sav., Molėtų m., Vilniaus g. 48. Patalpų įsigijimo vertė – 464,80 Eur, likutinė vertė 2017 m. rugsėjo 1 d. – 380,79 Eur.
  3. Viešajai įstaigai Molėtų r. pirminės sveikatos priežiūros centrui, kodas 303134121, pagal panaudos sutartį 10 (dešimčiai) metų laikinai neatlygintinai naudoti Balninkų bendrosios praktikos gydytojo kabineto veiklai vykdyti, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 46,82 kv. m patalpas (plane pažymėta 1-18, 1-19, 1-20, 1-21), 23,23 kv. m bendro naudojimo patalpas (plane pažymėta 1-1, 1-2; bendrojo naudojimo patalpų plotas 46,46 kv. m), socialinių paslaugų centro pastate (registro Nr. 44/634836, unikalus Nr. 6299-2005-3017), esančiame Molėtų r. sav., Balninkų sen., Balninkų mstl., Alaušų g. 29A. Patalpų įsigijimo vertė – 47400,57 Eur, likutinė vertė 2017 m. rugsėjo 1 d. – 33599,44 Eur.
  4. Visuomeninei organizacijai Mindūnų bendruomenės centrui, kodas 300023660, pagal panaudos sutartį 10 (dešimčiai) metų laikinai neatlygintinai naudoti projekto „Bendradarbiavimas vykdant regioninių produktų rinkodarą ir kuriant maisto grandinę „nuo lauko iki stalo“ pagal Molėtų VVG teritorijos vietos plėtros strategiją 2014-2020 m. įgyvendinimui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – pagalbinį pastatą (registro Nr. 44/1281372, unikalus Nr. 4400-0131-2316, užstatytas plotas 136 kv. m, plane pažymėtas 5H1ž), esantį Molėtų r. sav., Mindūnų sen., Mindūnų k., Muziejaus g. 7. Pastato įsigijimo vertė – 1128,07 Eur, likutinė vertė 2017 m. rugsėjo 1 d. – 0,0 Eur.
  5. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1-4 punktuose nurodyto turto panaudos sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras